PRÍLOHA Č. 2 – Rámcová dohoda

**Rámcová dohoda**

uzatvorená podľa zákona č. 513/1991 Zb. v znení neskorších predpisov (ďalej len „Obchodný zákonník“)

(ďalej len „zmluva“)

**Článok I**

**Zmluvné strany**

**Rámcová dohoda uzatvorená medzi:**

**1.1 Objednávateľom**

**Obchodné meno: Univerzita Komenského v Bratislave**

Sídlo: Šafárikovo nám. 6, 814 99 Bratislava 1

Korešpondenčná adresa: Šafárikovo nám. 6, P.O.BOX 440, 814 99 Bratislava 1

Štatutárny orgán: prof. JUDr. Marek Števček, PhD., rektor

Osoba oprávnená na podpis: Ing. Ingrid Kútna Želonková, PhD., kvestorka

IČO: 00 397 865

DIČ: 2020845332

IČ DPH: SK 2020845332

Ďalšie osoby oprávnené konať v súlade s touto zmluvou vo veciach realizácie čiastkovej zmluvy / objednávky: podľa Prílohy č. 3

(ďalej len ako „**objednávateľ**“)

**a**

**1.2 Poskytovateľom**

**Obchodné meno:** ...................... [*doplní uchádzač*]

Sídlo: ...................... [*doplní uchádzač*]

Štatutárny zástupca: ...................... [*doplní uchádzač*]

IČO: ...................... [*doplní uchádzač*]

DIČ: ...................... [*doplní uchádzač*]

IČ DPH: ...................... [*doplní uchádzač*]

Zástupca na rokovanie vo veciach zmluvných: ...................... [*doplní uchádzač*]

Zástupca vo veciach realizácie zmluvy: ...................... [*doplní uchádzač*]

Zapísaný: ...................... [*doplní uchádzač*]

Bankové spojenie: ...................... [*doplní uchádzač*]

IBAN: ...................... [*doplní uchádzač*]

Kontakt: ...................... [*doplní uchádzač*]

E-mail a telefónne číslo: ...................... [*doplní uchádzač*]

(ďalej len ako „**poskytovateľ**“)

(ďalej spolu aj ako „zmluvné strany“)

**Preambula**

Táto zmluva je výsledkom procesu verejného obstarávania nadlimitnej zákazky na poskytnutie služby s názvom: „Upratovacie práce pre UK” podľa § 66 ods. 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj „zákon o verejnom obstarávaní“), zverejnenej vo Vestníku verejného obstarávania číslo [doplní verejný obstarávateľ] zo dňa [doplní verejný obstarávateľ] pod značkou [doplní verejný obstarávateľ].

**Článok II**

**Predmet zmluvy**

* 1. Touto zmluvou sa stanovuje právny režim poskytovania služieb poskytovateľom v zmysle tejto zmluvy na základe uzatvorenia jednotlivých čiastkových zmlúv (ďalej len „čiastková zmluva“), ktorou bude pri poskytovaní služieb v celkovej cene bez DPH do 3 320,- EUR objednávka. V čiastkovej zmluve (objednávke) bude presne určená požadovaná služba, miesto poskytovania služby a ostatné dodacie podmienky. Čiastkové zmluvy alebo objednávky budú vystavované pribežne podľa aktuálnych potrieb.
	2. Čiastkové zmluvy budú uzatvárať jednotlivé fakulty a ďalšie súčasti objednávateľa uvedené v Článku III tejto zmluvy, pričom za objednávateľa ich bude podpisovať kvestorka a spolu s ňou za jednotlivé fakulty ich dekani a za samostatne hospodáriace súčasti UK riaditelia a to v zmysle Prílohy č. 3. Objednávky budú s poskytovateľom uzatvárať a podpisovať za jednotlivé fakulty ich dekani a za samostatne hospodáriace súčasti UK riaditelia resp. kvestorka a to v zmysle Prílohy č. 3, ak nie je dohodnuté inak.
	3. Za poskytovateľa sa na účely tejto zmluvy považujú všetky subjekty uvedené ako zmluvná strana na strane poskytovateľa. Za plnenie povinností vyplývajúcich z tejto zmluvy zodpovedajú všetky tieto subjekty spoločne a nerozdielne. Ako zástupca poskytovateľa bude pri všetkých úkonoch vyplývajúcich z tejto zmluvy voči objednávateľovi vystupovať [*doplní uchádzač*].
	4. Predmetom tejto zmluvy je záväzok poskytovateľa poskytovať upratovacie služby v rôznej periodicite v súlade s Prílohou č. 1 – Opis predmetu zmluvy, ktorá je neoddeliteľnou súčasťou tejto zmluvy. Objednávateľ sa zaväzuje, že za riadne a včas poskytnuté služby zaplatí poskytovateľovi dohodnutú zmluvnú cenu.
	5. Poskytovateľ sa zaväzuje, že:
		+ - 1. zabezpečí plnenie predmetu zmluvy v súlade s platnými zákonnými predpismi v dohodnutých termínoch,
				2. bude spolupracovať s objednávateľom na jednotlivých miestach plnenia zmluvy uvedených v Článku III tejto zmluvy a v Prílohe č. 3 tejto zmluvy.
	6. Predpokladaný finančný objem predmetu zmluvy je **[doplní uchádzač],-** EUR bez DPH. Objednávateľ nie je povinný odobrať predpokladané množstvo služieb tvoriacich predmet zmluvy, ani vyčerpať jeho predpokladaný finančný objem. Celkové poskytnuté množstvo predmetu zmluvy bude závisieť od finančných možností a konečných potrieb objednávateľa. Pri uzatváraní čiastkových zmlúv, resp. vystavovaní objednávok, sa objednávateľ môže s poskytovateľom dohodnúť na modifikácii špecifikácií a to v medziach daných opisom predmetu plnenia zmluvy. V takomto prípade bude cena určená podľa čl. IV zmluvy.

**Článok III**

**Miesto a čas plnenia**

1. Miestom poskytovania služby sú predovšetkým:

Univerzita Komenského v Bratislave

Rektorát UK

Šafárikovo námestie 6, 814 99 Bratislava

Univerzita Komenského v Bratislave

Vysokoškolské mesto Ľ. Štúra – Mlyny UK v Bratislave

Staré grunty 36, 841 04 Bratislava

Univerzita Komenského v Bratislave

Pedagogická fakulta UK v Bratislave

Račianska 59, 813 34 Bratislava

a v prípade potreby aj ostatné fakulty a súčasti UK, ktorých zoznam tvorí Prílohu č. 3 tejto zmluvy.

1. Konkrétne, resp. iné miesto dodania bude spresnené v čiastkovej zmluve alebo objednávke.
2. Lehota na plnenie poskytovaných služieb v zmysle tejto zmluvy bude spresnená v čiastkovej zmluve alebo objednávke.

**Článok IV**

**Cena za poskytované služby**

1. Cena za predmet plnenia zmluvy musí byť stanovená v zmysle zákona č.18/1996 Z. z. o cenách v znení neskorších predpisov (ďalej len „zákon o cenách“) a vyhlášky MF SR č. 87/1996 Z. z., ktorou sa vykonáva zákon o cenách v znení neskorších predpisov.
2. Spôsob vytvorenia ceny (cenové pravidlá) je v súlade s § 2 zákona o cenách založený na cene obchodného alebo sprostredkovateľského výkonu, ekonomicky oprávnených nákladoch a primeranom zisku.
3. Navrhovaná cena musí zahŕňať všetky ekonomicky oprávnené náklady poskytovateľa vynaložené v súvislosti s poskytnutím predmetu zmluvy a primeraný zisk. Cena za predmet zmluvy zahŕňa všetky oprávnené náklady spojené so zabezpečovaním, riadením a kontrolou poskytovania služby, so zohľadnením všetkých podmienok a špecifík miesta poskytovania služby. V cene poskytovanej služby je zahrnutá aj cena za spotrebný materiál (čistiace prostriedky, dezinfekčné a iné chemické prípravky) potrebné na vykonávanie služby, strojové vybavenie a technické pomôcky (náradie a nástroje na vykonávanie služby), dopravu. V cene sú zahrnuté aj všetky náklady spojené s personálnym zabezpečením služby.
4. V objednávkach a čiastkových zmluvách sa uvedú jednotkové ceny za požadované služby a cena za celý predpokladaný rozsah objednávky alebo čiastkovej zmluvy v eurách v zložení:
	1. cena v EUR bez DPH,
	2. DPH v EUR,
	3. cena v EUR s DPH

Všetky ceny budú zaokrúhlené na dve desatinné miesta.

1. Poskytovateľ poskytne služby za ceny, ktoré boli obsiahnuté v ponuke a sú uvedené v Prílohe č. 2 – Cenová ponuka tejto zmluvy a v Prílohe č. 6 – Špecifikácia zmluvnej ceny.
2. Na poskytovanie služieb objednávateľ neposkytne poskytovateľovi preddavky.
3. V prípade zákonnej úpravy DPH bude možné upraviť cenu písomným dodatkom k zmluve.
4. Daň z pridanej hodnoty bude vysporiadaná v súlade s platnými právnymi predpismi Európskej únie.

**Článok V**

**Platobné podmienky**

1. Vlastná platba sa bude realizovať formou bezhotovostného platobného styku v eurách. Poskytnuté služby na základe objednávok/čiastkových zmlúv bude poskytovateľ fakturovať na základe predložených faktúr. Všetky faktúry musia obsahovať zákonné náležitosti a ich prílohou musí byť súpis vecného plnenia potvrdený zástupcom objednávateľa (viď Článok VI bod 6.3. písm. j) tejto zmluvy. Ak faktúra neobsahuje predpísané náležitosti, objednávateľ je oprávnený faktúru vrátiť, pričom doručením faktúry s vyššie uvedenými náležitosťami začína plynúť nová lehota splatnosti.
2. Lehota splatnosti faktúry je 30 dní odo dňa prevzatia a odsúhlasenia faktúry objednávateľom. Ak predložená faktúra nebude vystavená v súlade s platnou zmluvou, objednávateľ ju vráti v lehote splatnosti poskytovateľovi na dopracovanie. Opravená faktúra je splatná do 30 dní odo dňa jej doručenia objednávateľovi.
3. Objednávateľ si vyhradzuje právo vyzvať poskytovateľa na zloženie realizačnej zábezpeky za riadne poskytnutie služieb, riadne splnenie svojich záväzkov a na riadne uskutočnenie predmetu zmluvy. Poskytovateľ je povinný do 10 dní odo dňa prevzatia výzvy objednávateľa realizačnú zábezpeku zložiť na účet objednávateľa, resp. predložiť objednávateľovi bankovú záruku poskytnutá bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou. Realizačná zábezpeka je stanovená vo výške 3% z celkovej ceny podľa Článku II, bod 2.6 tejto zmluvy. Objednávateľ je oprávnený použiť realizačnú zábezpeku na úhradu akéhokoľvek splatného záväzku poskytovateľa, najmä, avšak nielen, na úhradu nákladov potrebných na odstránenie vád, ak poskytovateľ riadne a včas vady neodstráni, na úhradu škody vzniknutej objednávateľovi činnosťou poskytovateľa podľa tejto zmluvy, na úhradu zmluvných pokút a sankcií, ktoré budú udelené objednávateľovi príslušnými štátnymi alebo inými orgánmi v dôsledku porušenia povinnosti poskytovateľa a pod. V prípade, ak v dôsledku použitia realizačnej zábezpeky počas platnosti tejto zmluvy sa jej výška zníži na menej ako 90% jej pôvodnej výšky, je poskytovateľ povinný ju na výzvu objednávateľa doplniť do pôvodnej výšky a to aj opakovane. Objednávateľ vráti realizačnú zábezpeku resp. jej zostatok po ukončení tejto zmluvy na základe písomnej žiadosti poskytovateľa. V prípade predloženia bankovej záruky táto musí byť neodvolateľná, platná počas celej platnosti a účinnosti tejto zmluvy,  a musí v nej banka písomne prehlásiť, že pričom banka z nej poskytne plnenie na prvú výzvu objednávateľa.

**Článok VI**

**Podmienky poskytnutia služieb**

1. Za účelom riadnej spolupráce sa zmluvné strany zaväzujú vzájomnou súčinnosťou.
2. Objednávateľ:
3. sa zaväzuje poskytnúť včas poskytovateľovi úplné, pravdivé a prehľadné informácie, ktoré sú bezodkladne nutné k realizácii zmluvy, ak z ich povahy nevyplýva, že si ich má zabezpečiť poskytovateľ sám v rámci plnenia predmetu tejto zmluvy,
4. sa zaväzuje vytvoriť riadne podmienky pre realizáciu zmluvy poskytovateľovi a poskytovať mu po dobu trvania tejto zmluvy nevyhnutnú súčinnosť, ak si túto súčinnosť poskytovateľ dôvodne vyžiada,
5. je oprávnený stanoviť si dobu realizácie predmetu zmluvy podľa svojich potrieb ak je to pre plnenie zmluvy potrebné,
6. bezodkladne informovať poskytovateľa o prípadných zmenách pri realizácii predmetu zmluvy.
7. Poskytovateľ sa zaväzuje:
8. realizovať predmet zmluvy na kvalitnej a profesionálnej úrovni v rozsahu tejto zmluvy,
9. zabezpečiť realizáciu zmluvy v najvyššej kvalite, a postupovať s odbornou starostlivosťou a s prihliadnutím na záujmy objednávateľa,
10. dbať na pokyny objednávateľa. Poskytovateľ je povinný bezodkladne oznámiť objednávateľovi všetky okolnosti, ktoré zistí pri svojej činnosti podľa tejto zmluvy, a ktoré môžu mať vplyv na realizáciu zmluvy alebo na vydanie pokynov objednávateľa či ich zmenu. Poskytovateľ vždy upozorní objednávateľa na prípadnú nevhodnosť jeho pokynov; v prípade, že objednávateľ napriek upozorneniu poskytovateľa na splnení svojich pokynov trvá, je poskytovateľ v zodpovedajúcom rozsahu oslobodený zo zodpovednosti za prípadné vady plnenia vzniknuté preukázateľne v dôsledku realizácie takýchto nevhodných pokynov,
11. dbať na to, aby jeho činnosť podľa tejto zmluvy bola maximálne účelná a hospodárna,
12. bezodkladne po zistení písomne upovedomiť objednávateľa o všetkých prekážkach realizácie zmluvy a navrhnúť mu možnosti odstránenia týchto prekážok,
13. postupovať podľa pokynov objednávateľa, pričom akékoľvek podstatné odklonenie od pokynov objednávateľa musí byť odsúhlasené objednávateľom,
14. doložiť vždy na vyžiadanie objednávateľa do dvoch pracovných dní menný zoznam zamestnancov, a/alebo iných osôb, ktorí budú poskytovať upratovacie práce a budú vstupovať do areálu a objektov objednávateľa a v rovnakej lehote písomne oznámiť všetky zmeny v zozname osôb,
15. používať karty objednávateľa (ak sú karty k dispozícii) na prechod cez turnikety (zaznamenávanie príchodu na pracovisko a odchodu z pracoviska),
16. zapisovať sa do dochádzkovej knihy objednávateľa, s označením dátumu, mena a priezviska zamestnanca poskytovateľa, času príchodu a odchodu a podpisom,
17. predkladať ku každej faktúre riadne vyplnené prílohy (príloha faktúry musí obsahovať najmä vyznačenie priestorov/úkonov, ktoré boli vykonané, počty a  merné jednotky úkonov, jednotkové ceny úkonov a následnú cenu celkom bez DPH),
18. zabezpečiť na vlastné náklady dopravu čistiacich, hygienických a dezinfekčných prostriedkov, strojového vybavenia a náradia potrebného na plnenie predmetu tejto zmluvy, na miesto výkonu služby.
19. Zamestnanci poskytovateľa sú povinní dodržiavať bezpečnostné predpisy v zmysle platných právnych predpisov a prevádzkový a hygienický režim objednávateľa. Poskytovateľ je povinný zabezpečiť pravidelnú kontrolu svojich zamestnancov a osôb, ktoré na výkon práce použije, ako aj pravidelnú kontrolu kvality nimi vykonávanej práce.
20. Objednávateľ zabezpečí, aby upratované priestory boli sprístupnené pracovníkom poskytovateľa po celú dobu plnenia predmetu zmluvy v rámci dohodnutého času.
21. Za poskytovateľa je za riadne poskytnutú službu zodpovedná osoba oprávnená konať vo veciach technických, uvedená v čl. I, pokiaľ nie je v čiastkovej zmluve, resp. objednávke uvedené inak.
22. Poskytovateľ sa zaväzuje používať pri plnení predmetu zmluvy čistiace prostriedky, ktoré sú vhodné pre použitie u objednávateľa a sú povolené Ministerstvom zdravotníctva SR. Pokiaľ ošetrovanie určitých vecí objednávateľa vyžaduje osobitné čistiace prostriedky, je povinný takéto použiť.
23. Poskytovateľ pri výkone činnosti, ktorá je predmetom tejto zmluvy preberá na seba všetky povinnosti vyplývajúce zo všeobecne platných právnych predpisov o BOZP, ochrany a prevádzky budov, ochrany majetku, protipožiarnej a civilnej ochrany.
24. Poskytovateľ sa zaväzuje počas realizovania služieb chrániť životné prostredie v mieste plnenia zmluvy aj mimo neho pred poškodením, zničením či ohrozením, ako možný dôsledok jeho metód práce.
25. Poskytovateľ je povinný v rámci upratovania priestorov zbierať všetky druhy odpadov a dopraviť ich do odpadových kontajnerov. Odpad je povinný triediť podľa jednotlivých druhov kontajnerov.
26. Poskytovateľ je zodpovedný za to, že práceneschopnosť, dovolenky a iná neprítomnosť jeho zamestnancov v práci, pokiaľ dôvodom nie je štrajk alebo vyššia moc, neovplyvnia plnenie predmetu zmluvy. V prípade neprítomnosti pracovníka poskytovateľ zabezpečí náhradu v najkratšom možnom čase od zistenia uvedenej skutočnosti, najneskôr do 24 hodín.
27. Objednávateľ sa zaväzuje bezplatne poskytnúť poskytovateľovi studenú a teplú vodu a elektrickú energiu potrebnú pre plnenie predmetu zmluvy.
28. Objednávateľ zabezpečí poskytovateľovi priestor na likvidáciu resp. sústreďovanie odpadu, ktorý vznikne pri plnení predmetu zmluvy. Poskytovateľ je povinný riadiť sa pritom pokynmi objednávateľa. Za likvidáciu vzniknutého odpadu zodpovedá objednávateľ.
29. Poskytovateľ zodpovedá za škody na majetku, nachádzajúcom sa v priestoroch objednávateľa, spôsobené preukázateľne zamestnancami poskytovateľa, ako aj osobami, ktoré na výkon prác použil.
30. Zamestnanci poskytovateľa sú povinní odovzdať všetky veci, nájdené na miestach výkonu práce, určenej osobe objednávateľa a tejto tiež hlásiť zistené závady a poškodenia nábytku a ostatných zariadení v priestoroch výkonu práce.
31. Zamestnanci poskytovateľa majú zakázané nahliadať do písomných dokladov a iných aktov objednávateľa. V prípade nedodržania tohto ustanovenia nesmie poskytovateľ zamestnanca, ktorý zákaz porušil, určiť k výkonu práce u objednávateľa.
32. V zmysle § 79 zákona č. 18/2018 Z. z. o ochrane osobných údajov (ďalej len „zákon o ochrane osobných údajov“) sa poskytovateľ zaväzuje zachovávať mlčanlivosť o osobných údajoch, ktoré spracúva. Zároveň je poskytovateľ povinný zaviazať mlčanlivosťou o osobných údajoch fyzické osoby, ktoré prídu do styku s osobnými údajmi u objednávateľa alebo poskytovateľa. Povinnosť mlčanlivosti trvá aj po skončení pracovného pomeru tejto fyzickej osoby. Rovnako táto povinnosť trvá aj po ukončení záväzkového vzťahu založeného touto zmluvou.
33. Poskytovateľ je povinný písomne zaviazať mlčanlivosťou svojich pracovníkov vo veciach, ktoré sa dozvedia pri výkone poskytovanej služby. Pracovníci poskytovateľa majú prísny zákaz čítania resp. fotenia písomností, dokumentov, vrátane zákazu otvárania skríň, šuflíkov, používania kancelárskej techniky zahŕňajúce kopírovacie zariadenia, počítače, telefóny a iné.

**Článok VII**

**Záruka, zodpovednosť a náhrada škody**

1. Poskytovateľ zodpovedá za kvalitné vykonanie prác.
2. Reklamácie prác je potrebné zo strany objednávateľa oznámiť bezodkladne zodpovednému zástupcovi poskytovateľa.
3. V prípade, ak objednávateľ zistí nedostatky vykonanej služby, má právo na jej reklamáciu a bezplatné odstránenie nedostatkov.
4. Poskytovateľ je povinný zabezpečiť odstránenie zistených nedostatkov (reklamáciu) ihneď, najneskôr do 24 hodín od ich reklamácie objednávateľom a objednávateľa o ich odstránení informovať. O reklamácií ako aj odstránení vady bude vykonaný zápis.
5. Opakované nedodržanie kvality služieb, na ktoré bol poskytovateľ písomne najmenej dvakrát po sebe upozornený je podstatným porušením tejto zmluvy a pre objednávateľa dôvodom na odstúpenie od tejto zmluvy.
6. Ak niektorá zo zmluvných strán poruší svoju povinnosť zo záväzkového vzťahu, je povinná nahradiť škodu tým spôsobenú, okrem prípadu, ak by preukázala, že porušenie povinnosti bolo spôsobené okolnosťami vylučujúcimi zodpovednosť.
7. Na náhradu škody sa vzťahujú príslušné ustanovenia Obchodného zákonníka.
8. Poskytovateľ je zodpovedný za škody, ktoré spôsobí objednávateľovi alebo tretej osobe pri vykonávaní predmetu zmluvy. Poskytovateľ má a počas celej doby platnosti tejto zmluvy bude mať uzatvorené poistenie pre prípad spôsobenia škody pri výkone upratovacích prác s minimálnym poistným plnením 3 000 000,- EUR. Overená kópia tejto zmluvy tvorí Prílohu č. 4 tejto zmluvy. Poistná zmluva musí pokrývať poistenie všetkých rizík spojených s poskytovateľom poskytovanými službami, a to najmä, avšak nielen, poškodenie, zničenie a stratu vecí nachádzajúcich sa v priestoroch v dôsledku prevádzkovej činnosti poskytovateľa, spôsobených vodou, ohňom, vandalizmom, explóziou, prípadne ich častí, vybavenia, systémov a zariadení tam sa nachádzajúcich. Za účelom preukázania trvania poistenia počas celej účinnosti zmluvy je poskytovateľ povinný na žiadosť objednávateľa bezodkladne predložiť aktuálny doklad o poistení.

**Článok VIII**

**Zmluvné pokuty a úroky z omeškania**

1. V prípade nedodržania jednotlivých lehôt poskytovania služieb si objednávateľ môže uplatniť voči poskytovateľovi zmluvnú pokutu vo výške 500,-- eur za každý deň omeškania.
2. V prípade nedodržania záväzkov uvedených v Článku VI bod 6.3, 6.4, 6.7 až 6.11, 6.15 až 6.18 a 7.4, 7.8 a v čl. XII a XIII tejto zmluvy si objednávateľ môže uplatniť voči poskytovateľovi zmluvnú pokutu vo výške 2000,-- Eur, za to za každé samostatné porušenie, a to aj opakovane.

V prípade, ak nastane takéto porušenie povinností poskytovateľa opakovane, objednávateľ to bude považovať za podstatné porušenie zmluvných podmienok vyplývajúcich zo zmluvy, na základe čoho má právo odstúpiť od zmluvy.

1. Zaplatením zmluvnej pokuty nie je dotknutý nárok objednávateľa na náhradu škody.
2. V prípade omeškania platby si poskytovateľ môže uplatniť voči objednávateľovi úrok z omeškania v zákonnej výške z neuhradenej fakturovanej čiastky za každý deň omeškania.
3. Zmluvné pokuty a úroky z omeškania podľa tejto zmluvy sa neuplatnia v prípade, ak omeškanie zmluvných strán preukázateľne spôsobí vyššia moc (požiar, povodeň, zemetrasenie a pod.). Trvanie vyššej moci je však dotknutá zmluvná strana povinná ihneď oznámiť druhej zmluvnej strane.
4. V prípade, ak poskytovateľ nezabezpečí na plnenie predmetu zmluvy primeraný počet pracovníkov tak, aby upratovacie práce boli vykonané kvalitne a včas má objednávateľ právo fakturovať zmluvnú pokutu vo výške 5 % z celkovej ceny podľa čl. II.6 tejto zmluvy bez DPH prislúchajúcej za konkrétny mesiac.
5. V prípadoch, ak dôjde k podstatnému porušeniu zmluvy, alebo poskytovateľ poskytuje predmet zmluvy oneskorene, nekvalitne, s vadami, objednávateľ uvedie tieto skutočnosti v referencii podľa § 12 zákona o verejnom obstarávaní v "Informačnom systéme Evidencia referencií" vedenom Úradom pre verejné obstarávanie.

**Článok IX**

 **Osobitné ustanovenia**

1. Na základe tejto zmluvy nemôže dôjsť k poskytnutiu služieb. Poskytnutie služieb je možné až na základe uzatvorenia čiastkovej zmluvy alebo na základe objednávky v súlade s touto zmluvou. Keďže zmluva je výsledkom verejnej súťaže, oprávňuje zmluvné strany k uzatváraniu čiastkových zmlúv, ktoré tvoria predmet tejto zmluvy.

**Článok X**

**Spôsob uzatvárania čiastkových zmlúv**

1. Objednávateľ zašle poskytovateľovi návrh čiastkovej zmluvy alebo objednávku poštou alebo mailom na adresu uvedenú v Článku 1 tejto zmluvy.
2. V objednávke alebo návrhu čiastkovej zmluvy musia zmluvné strany uviesť: citáciu tejto zmluvy, špecifikáciu predmetu čiastkovej zmluvy (druh, množstvo), miesto poskytnutia služieb, meno, priezvisko a funkciu zodpovedných osôb oboch zmluvných strán, fakturačné údaje, cenu podľa Článku IV tejto zmluvy a ďalšie potrebné spresňujúce ustanovenia v súlade s touto zmluvou.
3. Poskytovateľ predloží doplnený a podpísaný návrh čiastkovej zmluvy v 3 rovnopisoch na podpis objednávateľa do 3 pracovných dní od predloženia návrhu, pokiaľ nie je v čiastkovej zmluve uvedené inak.
4. Zmluvné strany sa dohodli, že vynaložia všetko úsilie, aby bola čiastková zmluva uzatvorená do 7 dní od predloženia jej návrhu objednávateľom poskytovateľovi.

**Článok XI**

**Trvanie a ukončenie zmluvy**

1. Zmluva sa uzatvára na 36 mesiacov odo dňa nadobudnutia jej účinnosti alebo do vyčerpania finančného limitu **[doplní uchádzač]** Eur bez DPH, podľa toho, ktorá skutočnosť nastane skôr.
2. Táto zmluva môže byť ukončená okrem spôsobu uvedeného v bode 11.1. tohto článku splnením jedného z nasledovných dôvodov:
	1. odstúpením od zmluvy,
	2. dňom straty oprávnenia poskytovateľa k výkonu činnosti, ktorá je potrebná pre realizáciu zmluvy, bez potreby uskutočnenia akéhokoľvek úkonu zo strany zmluvných strán,
	3. písomnou dohodou zmluvných strán,
	4. dňom vyhlásenia konkurzu alebo likvidácie na poskytovateľa, bez potreby uskutočnenia akéhokoľvek úkonu zo strany zmluvných strán.
3. Každá zo zmluvných strán je oprávnená odstúpiť od zmluvy pri podstatnom porušení zmluvnej povinnosti druhou zmluvnou stranou alebo keď sa pre druhú zmluvnú stranu stalo splnenie podstatných zmluvných povinností úplne nemožným.
4. Za podstatné porušenie sa na účely tejto zmluvy považuje:
	1. omeškanie poskytovateľa s poskytovaním predmetu zmluvy oproti dohodnutému termínu o viac ako 1 deň okrem prípadu, ktorý by omeškanie ospravedlňoval (vyššia moc),
	2. ak cena bude fakturovaná v rozpore s platobnými podmienkami dohodnutými v tejto zmluve,
	3. opakované nedodržanie kvality služieb, na ktoré bol poskytovateľ písomne najmenej dvakrát po sebe upozornený,
	4. opakované porušenie povinností uvedených v Článku 8.2, na ktoré bol poskytovateľ písomne najmenej dvakrát po sebe upozornený,
	5. poskytovateľ poskytne objednávateľovi predmet zmluvy takým spôsobom, ktorý je v rozpore s touto zmluvou,
	6. poskytovateľ neodstráni opakovane reklamované vady objednávateľom zistené kedykoľvek v čase platnosti zmluvy v lehote uvedenej v bode 7.4 tejto zmluvy,
	7. porušenie povinností uvedených v čl. XII a XIII. tejto zmluvy,
	8. objednávateľ je v omeškaní so zaplatením faktúry o viac ako 60 kalendárnych dní.
5. Ak zmluvná strana odstupuje od zmluvy, potom je povinná túto skutočnosť oznámiť druhej zmluvnej strane písomne. Takéto oznámenie musí označovať okolnosť resp. dôvod, pre ktorý zmluvná strana odstupuje od zmluvy a presnú citáciu ustanovenia zmluvy alebo právneho predpisu, ktorý ju k odstúpeniu oprávňuje. Bez týchto náležitostí je odstúpenie neplatné, ibaže právo odstúpiť od zmluvy vyplýva priamo zo zákona. Oznámenie o odstúpení od zmluvy môže obsahovať prehlásenie, že zmluvná strana odstupuje od zmluvy až okamihom márneho uplynutia lehoty stanovenej k odstráneniu porušenia, ktoré je dôvodom odstúpenia, ak je to vzhľadom k povahe porušenia povinnosti možné.
6. V prípade odstúpenia od zmluvy je toto odstúpenie účinné doručením písomného oznámenia o odstúpení druhej zmluvnej strane, ak z obsahu odstúpenia nevyplýva neskorší účinok odstúpenia.
7. Odstúpením od zmluvy nezaniká nárok oprávnenej strany na zaplatenie zmluvných pokút a na náhradu vzniknutej škody.
8. Zmluvné strany nie sú zodpovedné za čiastočné alebo úplné neplnenie zmluvných záväzkov následkom pôsobenia vyššej moci v zmysle § 374 Obchodného zákonníka.
9. Zmluvná strana ovplyvnená vyššou mocou je povinná druhú zmluvnú stranu upovedomiť písomne o začatí a ukončení pôsobenia vyššej moci bezodkladne, najneskôr však do 15 dní od začatia jej pôsobenia. Ak by tak zmluvná strana neurobila, nemôže sa zmluvná strana účinne dovolávať pôsobenia vyššej moci.

**Článok XII**

**Využitie subdodávateľov**

1. Poskytovateľ je oprávnený plniť predmet zmluvy prostredníctvom subdodávateľov za nasledovných podmienok:
2. je povinný zabezpečiť a financovať všetky subdodávateľské práce a dodávky a nesie za ne záruku v plnom rozsahu. Poskytovateľ zodpovedá za odbornú starostlivosť pri výbere subdodávateľa, ako aj za výsledok činnosti vykonanej na základe zmluvy o subdodávke;
3. je povinný najneskôr v momente podpisu tejto zmluvy predložiť objednávateľovi zoznam známych subdodávateľov ako Prílohu č. 5 tejto zmluvy s uvedením a/alebo preukázaním nasledovných údajov a/alebo dokladov: (i) identifikačné údaje subdodávateľov v rozsahu obchodné meno, sídlo, IČO, osoba oprávnená konať za subdodávateľa (meno, priezvisko, adresa pobytu, dátum narodenia, tel. č., e-mail), (ii) identifikácia a percentuálny podiel plnenia, ktoré bude realizovať subdodávateľ,(iii) doklady preukazujúce splnenie podmienok podľa § 32 ods. 1 písm. e) a f) zákona o verejnom obstarávaní, (iv) záväzné vyhlásenie poskytovateľa, že navrhnutý subdodávateľ je zapísaný v registri partnerov verejného sektora, ak má povinnosť zapisovať sa do registra partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov;
4. v prípade zámeru realizovať nástup nového subdodávateľa a taktiež zámeru realizovať zmenu pôvodného subdodávateľa, prípadne pri zmene údajov pôvodného subdodávateľa je poskytovateľ povinný písomne informovať objednávateľa do piatich pracovných dní odo dňa uzatvorenia zmluvy so subdodávateľom o jeho nástupe na realizáciu predmetu zmluvy, resp. odo dňa, kedy došlo k zmene údajov. Subdodávateľ je oprávnený nastúpiť na realizáciu predmetu zmluvy až po súhlasnom vyjadrení objednávateľa. Objednávateľ je povinný vyjadriť svoj súhlas alebo nesúhlas s navrhovaným subdodávateľom do 3 pracovných dní odo dňa doručenia písomného oznámenia poskytovateľa.
5. Zmluvné strany sa výslovne dohodli, že zoznam známych subdodávateľov je Prílohou č. 5 tejto zmluvy a jeho doplnenie a zmena subdodávateľov podľa tohto bodu nie je podstatná zmena zmluvných podmienok a nie je potrebné pre ňu uzatvárať samostatný dodatok k zmluve. Objednávateľ má právo odmietnuť podiel na realizácii plnenia predmetu zmluvy subdodávateľom, ak nie sú splnené podmienky uvedené vo všetkých bodoch tohto článku.

**Článok XIII**

**Register partnerov verejného sektora**

1. V prípade, ak sa poskytovateľ zapisuje do registra partnerov verejného sektora v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov (ďalej „Zákon o registri partnerov verejného sektora“) zaväzuje sa, že bude v registri partnerov verejného sektora zapísaný aspoň počas doby trvania tohto zmluvného vzťahu. O tejto skutočnosti podá poskytovateľ objednávateľovi dôkaz bezodkladne, najneskôr však ku dňu podpisu zmluvy s poskytovateľom. Nesplnenie tejto povinnosti podľa § 19 ods. 3 zákona o verejnom obstarávaní môže mať za následok odstúpenie od zmluvy zo strany objednávateľa z dôvodu podstatného porušenia zmluvy. Poskytovateľ sa zároveň zaväzuje zapísať sa do registra partnerov verejného sektora aj kedykoľvek počas trvania tohto zmluvného vzťahu, pokiaľ dôjde k takej zmene okolností, ktorá zápis poskytovateľa do registra partnerov verejného sektora v zmysle Zákona o registri partnerov verejného sektora vyžaduje. V tejto súvislosti:
2. poskytovateľ je povinný oznámiť objednávateľovi všetky zmeny, ktoré budú v registri partnerov verejného sektora vo vzťahu k nemu vykonané, a to do 5 (päť) kalendárnych dní, odkedy k zápisu zmeny do registra partnerov verejného sektora došlo,
3. poskytovateľ berie na vedomie, že povinnosti uvedené v tomto odseku tohto článku zmluvy sa primerane vzťahujú aj na subdodávateľov poskytovateľa a zaväzuje sa zabezpečiť, aby mali subdodávatelia splnené tieto povinnosti v zmysle Zákona o registri partnerov verejného sektora,
4. pokiaľ poskytovateľ nesplní povinnosti v zmysle ust. § 2 Zákona o registri partnerov verejného sektora, objednávateľ je oprávnený neplniť, čo mu ukladá zmluva, pričom nie je v omeškaní a toto neplnenie sa nepovažuje za porušenie zmluvy. Poskytovateľ nie je oprávnený uplatňovať si v tomto prípade voči objednávateľovi akúkoľvek náhradu škody alebo sankcie,
5. v prípade, ak sa preukáže, že poskytovateľ alebo jeho subdodávateľ porušil povinnosti uvedené v tomto odseku tohto článku zmluvy a objednávateľovi bola v tejto súvislosti zo strany príslušných orgánov uložená pokuta alebo akákoľvek iná sankcia, zaväzuje sa poskytovateľ nahradiť objednávateľovi túto pokutu a/alebo akúkoľvek inú sankciu v celom rozsahu a nahradiť objednávateľovi aj akúkoľvek inú škodu, ktorá mu v tejto súvislosti vznikne.
6. V prípade, ak dôjde k zmene Zmluvy podľa § 18 ods. 8 zákona o verejnom obstarávaní, povinnosti vyplývajúce z odseku 1 tohto článku zmluvy sa vzťahujú aj na nového poskytovateľa.

**Článok XIV**

**BOZP**

1. Poskytovateľ je povinný vykonávať školenia svojim pracovníkov na zaistenie bezpečnosti a ochrany zdravia pri práci a požiarnej ochrany, preverovať ich znalosti a sústavne zabezpečovať kontrolu ich dodržiavania.
2. Ak budú na jednom pracovisku súčasne pôsobiť zamestnanci viacerých dodávateľov/externých firiem, sú povinní spolupracovať na dodržiavaní predpisov a pravidiel. Za vytvorenie potrebných podmienok na úseku bezpečnosti a ochrany zdravia pri práci a požiarnej ochrany zodpovedá každý z nich v plnom rozsahu.
3. Poskytovateľ je zodpovedný za to, že jeho zamestnanci, ako aj pracovníci jeho dodávateľov a subdodávateľov pôsobiaci v priestoroch objednávateľa, majú platné pracovné doklady, doklady odbornej kvalifikácii a spôsobilosti, osvedčenia, oprávnenia a iné, ktoré sú potrebné k výkonu realizovaných prác a činností.
4. Ak poskytovateľ zistí, že pri jeho činnostiach sa vytvorilo ohrozenie alebo škody, je povinný neodkladne o danej situácii informovať objednávateľa.
5. V záujme bezpečnosti a ochrany zdravia pri práci je poskytovateľ povinný dodržiavať všeobecne záväzné právne predpisy na zaistenie bezpečnosti a ochrany zdravia pri práci a požiarnej ochrany, ako aj ostatné právne predpisy a pokyny na zaistenie bezpečnosti a ochrany zdravia pri práci a požiarnej ochrany, vybaviť svojich pracovníkov osobnými ochrannými pracovnými prostriedkami, dodržiavať zásady bezpečného správania sa na pracovisku a určené pracovné postupy, zabezpečiť, aby jeho pracovníci nepožívali alkoholické nápoje a iné omamné a psychotropné látky v pracovnom čase a nenastupovali pod ich vplyvom do práce, oznamovali svojmu nadriadenému nedostatky, ktoré by mohli ohroziť bezpečnosť alebo zdravie pri práci a podľa svojich možností zúčastňovali sa na ich odstraňovaní, a konali tak, aby svojou činnosťou neohrozovali seba ani ostatných účastníkov na pracoviskách.
6. Poskytovateľ je povinný pre svojich pracovníkov zabezpečiť výstražné značenia (najmä „Pozor mokrá podlaha“) a zabezpečiť, aby je pracovníci používali výstražné značenia pri každom mokrom aj vlhkom upratovaní a čistení. Značenie je potrebné dať na podlahu ešte pred začatím upratovacích prác.
7. Poskytovateľ preberá plnú zodpovednosť za zabezpečenie prvej pomoci pre svojich zamestnancov, zamestnancov jeho a subdodávateľov a seba na pracoviskách a v priestoroch objednávateľa.
8. Pracovné úrazy, ktoré sa stanú v priestoroch objednávateľa, je potrebné objednávateľovi bezodkladne oznámiť.
9. Poskytovateľ je povinný informovať objednávateľa o všetkých jeho zamestnancoch a ďalších osobách, ako sú subdodávatelia, ktoré sa budú zdržovať a vykonávať činnosti na pracoviskách a v priestoroch objednávateľa v dostatočnom predstihu tak, aby mohol objednávateľ za súčinnosti s dodávateľom všetkým dotknutým osobám vykonať vstupné informovanie na úseku bezpečnosti a ochrany zdravia pri práci a ochrany pred požiarmi, pred začatím prác. Pracovné činnosti na pracoviskách a v priestoroch objednávateľa môžu vykonávať iba takto preukázateľne informované osoby.
10. Poskytovateľ je povinný zabezpečiť vždy pred odchodom pracovníkov z pracoviska, kde realizuje dohodnuté služby, vykonanie kontroly z hľadiska bezpečnosti ako aj požiarnej bezpečnosti. Zistené nedostatky je povinný okamžite odstrániť, príp. oznámiť objednávateľovi a na ohlasovňu požiarov v danom objekte.
11. Poskytovateľ ručí v plnom rozsahu za všetky dôsledky spôsobené porušením a zanedbaním týchto povinností a predpisov.

**Článok XV**

**Záverečné ustanovenia**

15.1 Právne vzťahy oboch zmluvných strán neupravené touto zmluvou sa riadia príslušnými ustanoveniami Obchodného zákonníka a ostatnými právnymi predpismi SR.

15.2 Táto zmluva nadobúda platnosť dňom jej podpisu obidvomi zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Poskytovateľ týmto prehlasuje, že súhlasí so zverejnením tejto zmluvy v celom rozsahu v Centrálnom registri zmlúv. Je vyhotovená v štyroch rovnopisoch, z ktorých objednávateľ obdrží dva a poskytovateľ dva rovnopisy.

15.3 V prípade, že sa niektoré z ustanovení tejto zmluvy stane neplatným, zostáva platnosť ostatných ustanovení nedotknutá. Ak nastane takáto situácia, zmluvné strany sa písomne, formou očíslovaného dodatku, dohodnú na riešení, ktoré zachová kontext a účel daného ustanovenia.

15.4 Akékoľvek zmeny a doplnky tejto zmluvy budú zmluvné strany riešiť formou písomných očíslovaných dodatkov, ktoré sa po obojstrannom súhlasnom podpise oboch zmluvných strán stanú neoddeliteľnou súčasťou tejto zmluvy.

15.5 Zmluvné strany sa zaväzujú riešiť prípadné spory vyplývajúce z tejto zmluvy formou zmieru, prostredníctvom poverených zástupcov. V prípade, že spor sa nevyrieši zmierom, ktorákoľvek zo zmluvných strán je oprávnená predložiť spor na rozhodnutie príslušného súdu.

15.6 V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania, bankového spojenia a čísla účtu, ako i ďalších identifikačných údajov oznámi dotknutá zmluvná strana, ktorej sa niektorá z uvedených zmien týka, písomnou formou túto skutočnosť druhej zmluvnej strane, a to bez zbytočného odkladu, inak povinná zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musel vynaložiť druhá zmluvná strana.

15.7 Zmluvné strany prehlasujú, že zmluvu uzavreli slobodne a  vážne, zmluva nebola uzatvorená v tiesni ani za iných nevýhodných podmienok. Zmluvné strany si túto zmluvu prečítali, jej obsahu porozumeli a na znak súhlasu ju vlastnoručne podpísali.

15.8 Neoddeliteľnou súčasťou tejto zmluvy sú nasledujúce prílohy:

Prílohy:

Príloha č. 1: Opis predmetu zmluvy

Príloha č. 2: Návrh na plnenie kritéria na vyhodnotenie ponúk -cenová ponuka

Príloha č. 3: Osoby oprávnené konať v súlade s touto zmluvou vo veciach realizácie čiastkovej zmluvy

Príloha č. 4: Overená kópia poistnej zmluvy

Príloha č. 5: Zoznam subdodávateľov

Príloha č. 6: Špecifikácia zmluvnej ceny

V Bratislave dňa......... V **[doplní uchádzač]** dňa ..........

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Ingrid Kútna Želonková, PhD.  **[doplní uchádzač]**

kvestorka konateľ spoločnosti

**Príloha č. 3**

|  |  |  |
| --- | --- | --- |
| **Súčasť UK** | **Zodpovedná osoba** | **Adresa** |
| **Lekárska fakulta UK** | Ing. Adela Kubíniová | Lekárska fakulta UK, Špitálska 12, 813 72 Bratislava |
| **Právnická fakulta UK** | doc. JUDr. Eduard Burda, PhD. | Právnická fakulta UK, Šafárikovo nám. 6, 810 00 Bratislava  |
| **Filozofická fakulta UK** | Mgr. Radoslav Števčík | Filozofická fakulta UK, Gondova ul. 2, 814 99 Bratislava |
| **Prírodovedecká fakulta UK** | JUDr. Ing. Eva Lindáková | Prírodovedecká fakulta UK, Mlynská dolina, 842 15 Bratislava |
| **Pedagogická fakulta UK** | Mgr. Erika Poláčiková | Pedagogická fakulta UK, Račianska 59, 813 34 Bratislava |
| **Farmaceutická fakulta UK** | Mgr. Ing. Ingrid Slezáková | Farmaceutická fakulta UK, ul. Odbojárov 10, 832 32 Bratislava |
| **Fakulta telesnej výchovy a športu UK** | Ing. Juraj Turan | Fakulta telesnej výchovy a športu UK, Nábrežie arm. gen. L. Svobodu 9, 814 69 Bratislava |
| **Fakulta matematiky, fyziky a informatiky UK** | PaedDr. Martina Sandanusová, PhD. | Fakulta matematiky, fyziky a informatiky UK, Mlynská dolina, 842 48 Bratislava |
| **Rímskokatolícka cyrilometodská bohoslovecká fakulta UK** | Mgr. Daniel Vozár | Rímskokat. cyrilometodská bohoslovecká fakulta UK, Kapitulská 26, 814 58 Bratislava |
| **Evanjelická bohoslovecká fakulta UK** | Ing. Samuel Láska | Evanjelická bohoslovecká fakulta UK, Bartókova 8, 811 02 Bratislava  |
| **Fakulta managementu UK** | Mgr. Soňa Šúreková | Fakulta managementu UK, Odbojárov 10, 820 05 Bratislava |
| **Fakulta sociálnych a ekonomických vied UK** | JUDr. PaedDr. Petra Pernišová | Fakulta sociálnych a ekonomických vied UK, Mlynské luhy 4, 821 05 Bratislava |
| **Vysokoškolský internát DRUŽBA UK** | Mgr. Ivan Daňo, riaditeľ | Vysokoškolský internát DRUŽBA UK, Botanická 25, 842 14 Bratislava 4 |
| **Vysokoškolské mesto Ľ. Štúra - Mlyny UK** | Ing. Ingrid Kútna Želonková, PhDpoverená funkciou riaditeľky | Vysokoškolské mesto Ľ. Štúra - Mlyny UK, Staré grunty 36, 841 04 Bratislava |
| **Rektorát UK a CFS UK** | Ing. Ingrid Kútna Želonková, PhD. kvestorka | Univerzita Komenského v Bratislave - Rektorát, Šafárikovo nám. 6, 814 99 Bratislava 1 |
| **Vedecký park UK** | prof. RNDr. Jozef Masarik, DRSC. | Univerzita Komenského v Bratislave, Vedecký park, Ilkovičova 8, 841 04 Bratislava |

\*e-mailové adresy a telefónne čísla kontaktných osôb budú doplnené pri podpise zmluvy

**Príloha č. 5**

**Zoznam subdodávateľov**

V súlade s ustanovením § 41 Zákona o verejnom obstarávaní verejný obstarávateľ požaduje od úspešného uchádzača, aby najneskôr v momente uzatvorenia zmluvy uviedol:

1. zoznam všetkých navrhovaných subdodávateľov v rozsahu obchodné meno, sídlo, IČO,
2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, tel. č. a e-mail
3. uvedenie predmetu subdodávky
4. percentuálny podiel zákazky zabezpečovaný subdodávateľom.

|  |  |  |  |  |
| --- | --- | --- | --- | --- |
| **P.č.** | **Subdodávateľ** | **Údaje o osobe****oprávnenej konať****za subdodávateľa** | **Predmet****subdodávky** | **% podiel subdodávok** |
| 1. |  |  |  |  |
| 2. |  |  |  |  |
| 3. |  |  |  |  |

V .................................. dňa .................

Meno, priezvisko a podpis oprávnenej osoby uchádzača: ............................................